Innocencius episcopus , servus servorum Dei , venerabilibus fratribus archiepiscopis et episcopis per regnum Francie constitutis , salutem et apostolicam benedictionem . Quamvis sit grave nimis et damni plenum adminaversione judicii , quod aliqui laici falsam in messem Domini sacrilegis ausibus ingerentes personas ecclesiasticas , suis subiciendo judiciis , in periculum fidei eccesiasticam molliuntur subicere libertatem , hoc tamen ardencius zelum commonet ultionis quod idem laici sui fomentum erroris dicuntur in clero aliquociens invenire , dum clerici a clericis et , quod est gravius , religiosis non solum jura , sed interdum voluntarii , spretis ecclesiasticis tribunalibus , ad publica judicia educumtur . Sane , cum nostrorum sacrorum instituta canonica nos salubria volentes contra morbum hujus remedia invocare , statuendum duximus ac etiam inhibendum ut , tam prelati , sive regulares sint , vel etiam seculares , quam ceteri clerici regni Francie , alii alios in contemptu buplici beneficii quod toti clericorum collegio ita inviolabiliter est indultum ut eis privatis aliquorum pactis vel consensibus nequeat derogari , suo relicto judice , ad puplica trahere judicia non presumant . Alioquin presumptores hujus tamen perdant habendi à communione penitus alieni et tam episcopi quam alii in terminali negocio ; si relicto ecclesiastico judicio puplicis judiciis se purgare voluerint , suum locum amittant et si pro ipsis sentencia proferatur in civili verbo , perdant quod evincerint , si locum suum maluerint obtinere , fraternitati vestre , in virtute obediencie , districte precipiendo mandamus quatinus statutum et inhibitionem hujus modi in vestris provincialibus conciliis et episcopalibus sinodis , ac alias per vestras civitates et diocesos publicetis et faciatis sollempniter publicari , ubi et quando videbitis expedire . Si quos vobis vero , lege diocesana subjectos circa predicta manifeste culpabiles inveneretis , excommunicatos puplice nuncietis eosdem et faciatis auctoritate nostra usque ad satisfactionem condignam puplice nunciari , quos absolvi , absque speciali mandato Sedis apostolice , prohibemus . Si secus actum fuerit , irritum nunciantes ipsos , nichilominus alias adminaversione casticando canonica , si opus fuerit oportunum , contradictores per censuram ecclesiasticam , appellatione post posita conpescendo , non obstante si eorum aliquibus a Sede sit indultum eadem quod excommunicari , suspendiant interdici , per litteras apostolicas nequeant , quum de induito hujus ejusque tenore , de verbo ad verbum , plenam et expressam non fecerint mentionem , seu constititutione de duabus dietis edita in concilio generali . Datum Laterani , III nonas decembris , pontificatus nostri anno undecimo . La bulle est suivie de la notification suivante , en date du 15 septembre 1258 . Cum igitur ex parte preceptoris et fratrum milicie Templi in Francia nobis sil graviter monstratum quod prior et conventus Beate Margarete d'Elineort et frater Johannes , Cluniacensis ordinis , preceptorem et fratrem domus milicie Templi de Belincort , coram preposito de Monte Desiderii super quibusdam decimis et rebus aliis contra justiciam fecerint citari vobis de mandato domini Belvacensis , precipiendo mandamus et in virtuta obediencie firmiter injungimus quatinus dictum priorem et conventum et etiam fratrem Johannem predictum moneatis ut dictos preceptorem et fratres a dicta citatione relaxent et eos in pace dimittant , si canonicam velint effugere ultionem . Oui , si monitioni vestre parere noluerint , ipsos ad id faciendum per censuram ecclesiasticam compellatis et quod inde feceritis et responsionem ipsorum nobis per vestras patentes litteras rescribatis . Ad hec autem exequenda alter vestrum alterum non expectet . Datum anno Domini Mº CCº LVIIIº , die dominica in octabis Nativitatis beate Marie Virginis .